# Eiropas Savienības C 155/2004

| | ISSN 1725-5201 |
| --- | --- |
| Eiropas Savienības
  Oficiālais Vēstnesis | C 155 |
| | |
| Izdevums latviešu valodā | Informācija un paziņojumi | 47. sējums2004. gada 12. jūnijs |

ISSN 1725-5201

Eiropas Savienības

Oficiālais Vēstnesis

C 155

Izdevums latviešu valodā

Informācija un paziņojumi

47. sējums2004. gada 12. jūnijs

---

| Paziņojums Nr. | Saturs | Lappuse |
| --- | --- | --- |
| | I   Informācija |
| | Eiropas Parlaments |
| 2004/C 155/1 | Eiropas Parlamenta Prezidija Lēmums (2004. gada 29. marts) — Attiecībā uz piemērošanas noteikumiem Eiropas Parlamenta un Padomes Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu | 1 |
| | Komisija |
| 2004/C 155/2 | Eiro maiņas kurss | 26 |
| 2004/C 155/3 | Iepriekšējs paziņojums par koncentrāciju (Lieta Nr. COMP/M.3480 - 3i/KEOLIS) — Lieta, kas pretendē uz vienkāršotu procedūru (
  1
  ) | 27 |
| 2004/C 155/4 | Iepriekšējs paziņojums par koncentrāciju (Lieta Nr. COMP/M.3454 - KKR/Dynamit Nobel) (
  1
  ) | 28 |
| 2004/C 155/5 | Iepriekšējs paziņojums par koncentrāciju (Lieta Nr. COMP/M.3414 - Apax/CapMan/Solid) [Lieta, kas pretendē uz vienkāršotu procedūru] (
  1
  ) | 29 |

Paziņojums Nr.

Saturs

Lappuse

I   Informācija

Eiropas Parlaments

2004/C 155/1

Eiropas Parlamenta Prezidija Lēmums (2004. gada 29. marts) — Attiecībā uz piemērošanas noteikumiem Eiropas Parlamenta un Padomes Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu

1

Komisija

2004/C 155/2

Eiro maiņas kurss

26

2004/C 155/3

Iepriekšējs paziņojums par koncentrāciju (Lieta Nr. COMP/M.3480 - 3i/KEOLIS) — Lieta, kas pretendē uz vienkāršotu procedūru (
  1
  )

1

27

2004/C 155/4

Iepriekšējs paziņojums par koncentrāciju (Lieta Nr. COMP/M.3454 - KKR/Dynamit Nobel) (
  1
  )

1

28

2004/C 155/5

Iepriekšējs paziņojums par koncentrāciju (Lieta Nr. COMP/M.3414 - Apax/CapMan/Solid) [Lieta, kas pretendē uz vienkāršotu procedūru] (
  1
  )

1

29

| | |
| --- | --- |
| | (1)   Dokuments attiecas uz EEZ |

---

(1)   Dokuments attiecas uz EEZ

1

| LV | |
| --- | --- |

LV

---

I Informācija

Eiropas Parlaments

| 12.6.2004 | LV | Eiropas Savienības Oficiālais Vēstnesis | C 155/1 |
| --- | --- | --- | --- |

12.6.2004

LV

Eiropas Savienības Oficiālais Vēstnesis

C 155/1

---

EIROPAS PARLAMENTA PREZIDIJA LĒMUMS

(2004. gada 29. marts)

Attiecībā uz piemērošanas noteikumiem Eiropas Parlamenta un Padomes Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu

(2004/C 155/01)

PREZIDIJS,

ņemot vērā:

Eiropas Kopienas dibināšanas līgumu, un jo īpaši tā 191. pantu,

Eiropas Parlamenta un Padomes 2003. gada 4. novembra Regulu (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu (1),

Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (še turpmāk “Finanšu regula”), Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3) (še turpmāk “Regula par īstenošanas kārtību”), kā arī Komisijas 2000. gada 29. decembra Regulu (EK) Nr. 2909/2000 par Eiropas Kopienu nefinanšu pamatlīdzekļu grāmatvedības uzskaiti ,

Eiropas Parlamenta Reglamenta 22. panta 10. punktu,

tā kā:

| 1) | Ir jānosaka noteikumi par Eiropas līmeņa partiju finansēšanai paredzēto dotāciju piešķiršanu un pārvaldi. |
| --- | --- |

1)

Ir jānosaka noteikumi par Eiropas līmeņa partiju finansēšanai paredzēto dotāciju piešķiršanu un pārvaldi.

| 2) | Finansiālais atbalsts Eiropas līmeņa politiskajām partijām ir dotācija Finanšu regulas 108. un tam sekojošo pantu nozīmē, |
| --- | --- |

2)

Finansiālais atbalsts Eiropas līmeņa politiskajām partijām ir dotācija Finanšu regulas 108. un tam sekojošo pantu nozīmē,

IR PIEŅĒMIS ŠĀDU LĒMUMU.

1. pants

Priekšmets

Šie noteikumi nosaka piemērošanas noteikumus Eiropas Parlamenta un Padomes 2003. gada 4. novembra Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu.

2. pants

Uzaicinājums izteikt priekšlikumus

Katru gadu pirms pirmā pusgada beigām Eiropas Parlaments publicē uzaicinājumu izteikt priekšlikumus saistībā ar dotāciju piešķiršanu Eiropas līmeņa politisko partiju finansēšanai. Publikācijā norāda atbilstības kritērijus, Kopienas finansējuma noteikumus un piešķiršanas procedūrai paredzētos datumus.

3. pants

Finansējuma pieprasījums

1.   Piemērojot Regulas (EK) Nr. 2004/2003 4. pantu, katra Eiropas līmeņa politiskā partija, kas vēlas saņemt dotācijas no Eiropas Savienības vispārējā budžeta, iesniedz rakstisku pieteikumu Eiropas Parlamenta priekšsēdētājam līdz tā gada 15. novembrim, kurš ir pirms finanšu gada, kuram pieprasa dotāciju. Nosacījumiem, kas norādīti minētās regulas 3. pantā, jābūt izpildītiem līdz pieteikuma iesniegšanas dienai.

2.   Veidlapa, kas jāizmanto dotācijas pieprasījumam, ir pievienota šiem noteikumiem (sk. 1. pielikumu). Tā ir pieejama Parlamenta interneta vietnē.

3.   Visi paziņojumi saskaņā ar Regulas (EK) Nr. 2004/2003 4. panta 3. punktu jāadresē Eiropas Parlamenta priekšsēdētājam.

4. pants

Lēmums par finansēšanas pieprasījumu

1.   Pēc ģenerālsekretāra priekšlikuma Prezidijs izskata pieteikumus, pamatojoties uz kritērijiem, kas noteikti Regulas (EK) Nr. 2004/2003 3. un 4. pantā, lai izlemtu, kuriem pieprasījumiem varētu piešķirt finansējumu. Prezidijs un saistībā ar Prezidija lēmuma sagatavošanu arī ģenerālsekretārs var uzaicināt pieteikuma iesniedzēju sniegt paskaidrojumus vai papildu informāciju par pieteikumam pievienotajiem apliecinošajiem dokumentiem termiņā, ko tie nosaka.

2.   Līdz tā finanšu gada 15. februārim, kuram pieprasa dotāciju, Prezidijs sastāda sarakstu ar dotāciju saņēmējiem un piešķirtajām summām. Ja pieprasīto dotāciju nepiešķir, tajā pašā lēmumā Prezidijs sniedz pamatojumu pieprasījuma noraidīšanai, it īpaši ņemot vērā kritērijus, kas noteikti Regulas Nr. 2004/2003 3. un 4. pantā.

Prezidijs pieņem lēmumu, pamatojoties uz 1. punktā paredzēto novērtējumu. Pieņemot lēmumu, ņem vērā izmaiņas situācijā, kas var būt notikušas kopš pieteikuma iesniegšanas, pamatojoties uz paziņojumiem, kas saņemti saskaņā ar Regulas (EK) Nr. 2004/2003 4. panta 3. punktu un tām izmaiņām, kas ir zināmas.

3.   Priekšsēdētājs rakstveidā informē pretendentus par lēmumu attiecībā uz viņu pieteikumiem. Ja dotāciju piešķir, pielikumā šai informācijai iekļauj dotācijas nolīguma projektu, kas jāparaksta dotācijas saņēmējam. Ja pieprasīto dotāciju nepiešķir, viņš ar Prezidija starpniecību pamato atteikuma iemeslus. Tos pieteikuma iesniedzējus, kuru pieprasījumu Prezidijs ir noraidījis, par to informē piecpadsmit kalendāra dienu laikā pēc tam, kad dotācijas saņēmējiem paziņo lēmumu par dotācijas piešķiršanu.

5. pants

Dotācijas nolīgums

Par dotācijām Eiropas līmeņa politiskajai partijai slēdz rakstisku nolīgumu starp Eiropas Parlamentu, kuru pārstāv tā priekšsēdētājs vai viņa pilnvarota persona, un dotācijas saņēmēju. Dotācijas nolīguma teksts ir pievienots šiem noteikumiem (sk. 2. pielikumu); šo nolīgumu pienācīgi aizpilda un paraksta abas puses trīsdesmit dienu laikā pēc 4. pantā minētā Prezidija lēmuma. Dotācijas nolīguma tekstu negroza.

6. pants

Izmaksa

1.   Dotāciju izmaksā kā iepriekšēju finansējumu Eiropas līmeņa politiskajām partijām divos maksājumos:

| a) | ne vairāk kā 50 % no dotācijas nolīguma I.3.2. punktā noteiktās dotācijas maksimālās summas piecpadsmit dienu laikā pēc dotācijas nolīguma parakstīšanas; |
| --- | --- |

a)

ne vairāk kā 50 % no dotācijas nolīguma I.3.2. punktā noteiktās dotācijas maksimālās summas piecpadsmit dienu laikā pēc dotācijas nolīguma parakstīšanas;

| b) | iepriekšējā finansējuma otru daļu, pēc kuras izmaksas kopējā iepriekšējā finansējuma summa nepārsniedz 80 % no dotācijas nolīguma I.3.2. punktā noteiktās dotācijas maksimālās summas, izmaksā dotācijas saņēmējam pēc tā pieprasījuma. |
| --- | --- |

b)

iepriekšējā finansējuma otru daļu, pēc kuras izmaksas kopējā iepriekšējā finansējuma summa nepārsniedz 80 % no dotācijas nolīguma I.3.2. punktā noteiktās dotācijas maksimālās summas, izmaksā dotācijas saņēmējam pēc tā pieprasījuma.

2.   Atlikušo daļu izmaksā pēc tam, kad ir beidzies periods, kura laikā bija tiesības saņemt Kopienas finansējumu, pamatojoties uz saņēmēja faktiskajiem izdevumiem darba programmas izpildes laikā. Ja iepriekš izmaksāto summu kopējais apjoms pārsniedz noteikto galīgo dotāciju summu, Eiropas Parlaments atgūst nepareizi izmaksātās summas.

3.   Lai varētu saņemt atlikušo dotācijas daļu, vēlākais sešu mēnešu laikā pēc finanšu gada beigām saņēmējs iesniedz šādus dokumentus:

| — | galīgo ziņojumu par darba programmas izpildi, |
| --- | --- |

—

galīgo ziņojumu par darba programmas izpildi,

| — | galīgo finansiālo pārskatu par faktiskajiem izdevumiem, par kuriem ir tiesības saņemt dotāciju, pamatojoties uz paredzamā budžeta struktūru, |
| --- | --- |

—

galīgo finansiālo pārskatu par faktiskajiem izdevumiem, par kuriem ir tiesības saņemt dotāciju, pamatojoties uz paredzamā budžeta struktūru,

| — | pilnīgu kopsavilkuma pārskatu par ieņēmumiem un izdevumiem, kas atbilst saņēmēja finanšu pārskatam par periodu, kad tas bija tiesīgs saņemt dotāciju saskaņā ar dotācijas nolīgumu, |
| --- | --- |

—

pilnīgu kopsavilkuma pārskatu par ieņēmumiem un izdevumiem, kas atbilst saņēmēja finanšu pārskatam par periodu, kad tas bija tiesīgs saņemt dotāciju saskaņā ar dotācijas nolīgumu,

| — | ārējās revīzijas ziņojumu par saņēmēja finanšu pārskatu, kuru sagatavojusi neatkarīga struktūra vai eksperts, kas saskaņā ar dalībvalsts tiesību aktiem ir pilnvarots veikt finanšu pārskatu revīziju. |
| --- | --- |

—

ārējās revīzijas ziņojumu par saņēmēja finanšu pārskatu, kuru sagatavojusi neatkarīga struktūra vai eksperts, kas saskaņā ar dalībvalsts tiesību aktiem ir pilnvarots veikt finanšu pārskatu revīziju.

4.   Ārējās revīzijas mērķis ir pārliecināties, ka finanšu dokumenti, ko saņēmējs ir iesniedzis Parlamentam, atbilst dotācijas nolīguma finansiālajiem noteikumiem, ka deklarētie izdevumi bija faktiski veikti un ka ir uzrādīti visi ieņēmumi, kā arī ir izpildītas saistības, kas izriet no Regulas (EK) Nr. 2004/2003 6., 7. un 8. panta un 10. panta 2. punkta.

5.   Pēc 3. punktā minēto dokumentu saņemšanas divu mēnešu laikā Prezidijs pēc ģenerālsekretāra priekšlikuma apstiprina galīgo ziņojumu par darba programmas izpildi un galīgo finansiālo pārskatu.

Prezidijs var prasīt, lai saņēmējs iesniedz apliecinošus dokumentus vai jebkuru citu papildu informāciju, ko uzskata par vajadzīgu, lai varētu apstiprināt galīgo ziņojumu un galīgo finansiālo pārskatu. Saņēmējam ir 15 dienas, lai iesniegtu apliecinošos dokumentus.

Prezidijs, uzklausījis attiecīgās politiskās partijas pārstāvjus, var noraidīt galīgo ziņojumu un galīgo finansiālo pārskatu un var prasīt, lai tam iesniedz jaunu ziņojumu un jaunu finansiālo pārskatu. Saņēmējam ir 15 dienas, lai iesniegtu jaunu ziņojumu un jaunu finansiālo pārskatu.

Ja iepriekš norādītajā divu mēnešu termiņā Parlaments nav nosūtījis rakstisku atbildi, uzskata, ka galīgais ziņojums un galīgais finansiālais pārskats ir pieņemti.

6.   Saņēmējs paziņo Parlamentam par procentu vai līdzvērtīgas peļņas summu, ko ir nesis no Parlamenta saņemtais iepriekšējais finansējums. Šo paziņojumu nosūta kopā ar pieprasījumu saņemt atlikuma samaksu, pēc kura saņemšanas iepriekšējā finansējuma procedūra ir pabeigta. Ģenerālsekretārs vai viņa pilnvarota persona attiecībā uz šiem procentiem izdod iekasēšanas rīkojumu.

7. pants

Dotācijas galīgās summas noteikšana

1.   Neskarot kontroles un revīzijas gaitā iepriekš iegūto informāciju, Prezidijs, uzklausījis attiecīgās politiskās partijas pārstāvjus, kas iesniedz pieprasījumu, nosaka saņēmējam piešķiramās dotācijas galīgo summu, pamatojoties uz 6. panta 3. punktā minētajiem dokumentiem, kurus tas ir apstiprinājis.

2.   Kopējā summa, ko Parlaments izmaksā saņēmējam, nekādā ziņā nedrīkst pārsniegt:

| — | dotācijas nolīguma I.3.2. punktā noteikto dotācijas maksimālo summu, |
| --- | --- |

—

dotācijas nolīguma I.3.2. punktā noteikto dotācijas maksimālo summu,

| — | 75 % no faktiskajiem izdevumiem, par kuriem ir tiesības saņemt finansējumu. |
| --- | --- |

—

75 % no faktiskajiem izdevumiem, par kuriem ir tiesības saņemt finansējumu.

3.   Dotācija nepārsniedz summu, kas vajadzīga saņēmēja darba programmas izpildei paredzētā darbības budžeta atbilstīgo ieņēmumu un izdevumu līdzsvarošanai, un nekādā gadījumā tā saņēmējam nenes peļņu saskaņā ar Regulas par īstenošanas kārtību 165. pantu. Dotāciju samazina proporcionāli pārsniegtajām summām.

4.   Pamatojoties uz tādējādi noteiktās galīgās dotācijas summu un atbilstoši dotācijas nolīgumam iepriekš izdarīto maksājumu kopsummu, Prezidijs nosaka izmaksājamā atlikuma summu, kas ir vienāda ar saņēmējam vēl neizmaksātajām summām. Ja iepriekš izdarīto maksājumu kopējā summa pārsniedz galīgās dotācijas summu, ģenerālsekretārs vai viņa pilnvarota persona attiecībā uz pārsniegtajām summām izdod iekasēšanas rīkojumu.

8. pants

Dotācijas izmaksas atlikšana vai samazināšana

Pēc ģenerālsekretāra priekšlikuma Prezidijs pārtrauc izmaksu un samazina dotāciju, un atbilstošos gadījumos izbeidz dotācijas nolīgumu, kā arī var prasīt proporcionālu atmaksu:

| a) | ja dotāciju izmanto maksājumiem, kas nav atļauti saskaņā ar Regulu (EK) Nr. 2004/2003; |
| --- | --- |

a)

ja dotāciju izmanto maksājumiem, kas nav atļauti saskaņā ar Regulu (EK) Nr. 2004/2003;

| b) | ja nav iesniegts paziņojums saskaņā ar Regulas (EK) Nr. 2004/2003 4. panta 3. punktu; |
| --- | --- |

b)

ja nav iesniegts paziņojums saskaņā ar Regulas (EK) Nr. 2004/2003 4. panta 3. punktu;

| c) | ja neievēro nosacījumus un nepilda pienākumus, kas noteikti attiecīgi Regulas Nr. 2004/2003 3. un 6. pantā; |
| --- | --- |

c)

ja neievēro nosacījumus un nepilda pienākumus, kas noteikti attiecīgi Regulas Nr. 2004/2003 3. un 6. pantā;

| d) | ja ir iestājies kāds no apstākļiem, kas minēts Finanšu regulas 93. vai 94. pantā. |
| --- | --- |

d)

ja ir iestājies kāds no apstākļiem, kas minēts Finanšu regulas 93. vai 94. pantā.

Pirms lēmuma pieņemšanas Prezidijs dod iespēju saņēmējam sniegt paskaidrojumus par konstatētajiem pārkāpumiem.

9. pants

Atgūšana

1.   Ja saņēmējam summas ir izmaksātas nepareizi vai ja ir pamats piemērot iekasēšanas procedūru saskaņā ar dotācijas nolīguma noteikumiem, saņēmējs atmaksā Parlamentam attiecīgās summas atbilstoši Parlamenta noteiktajiem nosacījumiem un termiņiem.

2.   Ja saņēmējs Parlamenta noteiktajā termiņā neatmaksā šīs summas, Parlaments piemēro nokavētajam maksājumam soda procentus atbilstoši dotāciju nolīguma II.14.3. punktā noteiktajai likmei. Soda procenti attiecas uz laiku, kas pagājis no dienas, kad bija noteikts maksājuma termiņš, šo dienu neieskaitot, līdz dienai, kad Parlaments ir saņēmis visu tam pienākošos summu, šo dienu ieskaitot.

10. pants

Kontroles un revīzijas

1.   Regulas (EK) Nr. 2004/2003 5. panta 1. punktā noteikto regulāro pārbaudi veic ģenerālsekretārs.

2.   Saņēmējs iesniedz sīku informāciju, ko prasa Parlaments, kā arī jebkura cita Parlamenta pilnvarota ārēja struktūra, lai Parlaments varētu pārliecināties par darba programmas un dotāciju nolīguma noteikumu pienācīgu izpildi.

3.   Saņēmējs nodrošina Parlamenta piekļuvi visiem dokumentu oriģināliem, it īpaši grāmatvedības, bankas vai nodokļu dokumentu oriģināliem, vai pienācīgi pamatotos ārkārtas gadījumos dokumentu apliecinātām kopijām saistībā ar dotācijas nolīgumu, piecu gadu laikā no dienas, kad ir veikts pienākošos maksājumu atlikuma maksājums, kas minēts dotācijas nolīguma I.4. pantā.

4.   Saņēmējs palīdz Parlamentam tieši ar tā darbinieku vai ar jebkuras citas šim nolūkam pilnvarotas ārējas struktūras starpniecību veikt piešķirtās dotācijas izlietojuma revīziju. Šīs revīzijas var veikt dotācijas nolīguma darbības laikā līdz atlikuma maksājumam, kā arī piecu gadu laikā no dienas, kad ir veikts atlikuma maksājums. Atbilstošos gadījumos šo revīziju rezultāti ir pamats, lai Prezidijs pieņemtu lēmumu par iekasēšanu.

5.   Katrs dotāciju nolīgums nepārprotami paredz, ka Eiropas Parlamentam un Revīzijas palātai ir tiesības veikt Eiropas līmeņa politiskās partijas, kas ir saņēmusi dotāciju no Eiropas Savienības vispārējā budžeta, grāmatvedības dokumentācijas revīziju klātienē.

6.   Saskaņā ar Eiropas Parlamenta un Padomes 1999. gada 25. maija Regulu (EK) Nr. 1073/1999 par Eiropas Biroja krāpšanas apkarošanai (OLAF) (4) veiktajām pārbaudēm šis birojs var veikt kontroli un pārbaudes uz vietas saskaņā ar procedūrām, kas noteiktas Kopienas tiesību aktos Eiropas Kopienu finansiālo interešu aizsardzībai pret krāpšanu un citiem pārkāpumiem. Atbilstošos gadījumos šo pārbaužu rezultāti ir pamats, lai Prezidijs pieņemtu lēmumu par iekasēšanu.

11. pants

Tehniskā palīdzība

1.   Pēc ģenerālsekretāra priekšlikuma Prezidijs var piešķirt Eiropas līmeņa politiskajām partijām tehnisko palīdzību saskaņā ar Prezidija 2000. gada 14. marta lēmumu, kas nosaka noteikumus, saskaņā ar kuriem Eiropas Parlamenta telpas var lietot ārēji lietotāji, kā arī jebkuru citu tehnisku palīdzību saskaņā ar vēlāk pieņemtiem noteikumiem. Prezidijs var pilnvarot ģenerālsekretāru pieņemt noteikta veida lēmumus saistībā ar tehniskās palīdzības piešķiršanu.

2.   Katru gadu trīs mēnešu laikā pēc finanšu gada beigām ģenerālsekretārs iesniedz Prezidijam sīki izstrādātu ziņojumu par tehnisko palīdzību, ko Eiropas Parlaments sniedzis katrai Eiropas līmeņa politiskajai partijai. Pēc tam ziņojumu publicē Parlamenta interneta vietnē.

12. pants

Publiskums

Ziņas par visām dotācijām, ko Eiropas Parlaments finanšu gada laikā ir piešķīris Eiropas līmeņa politiskajām partijām, nākamā finanšu gada pirmo sešu mēnešu laikā publicē Eiropas Parlamenta interneta vietnē, norādot:

| — | saņēmēja nosaukumu un adresi, |
| --- | --- |

—

saņēmēja nosaukumu un adresi,

| — | dotācijas mērķi, |
| --- | --- |

—

dotācijas mērķi,

| — | piešķirtās summas lielumu un to, cik lielu daļu no saņēmēja kopējā darbības budžeta sedz dotācija. |
| --- | --- |

—

piešķirtās summas lielumu un to, cik lielu daļu no saņēmēja kopējā darbības budžeta sedz dotācija.

13. pants

Tiesības griezties tiesā

Par lēmumiem, kas pieņemti atbilstoši šiem noteikumiem, var griezties Eiropas Kopienu Tiesā un Eiropas Kopienu Pirmās instances tiesā saskaņā ar līgumā noteiktajiem noteikumiem.

14. pants

Pārejas noteikumi 2004. finanšu gadam

1.   Šo noteikumu 3. panta 1. punktā minēto datumu aizstāj ar 2004. gada 23. jūliju, un 4. panta 2. punktā minēto datumu - ar 2004. gada 16. septembri.

2.   Atkāpjoties no šo noteikumu 6. panta 1. punkta, vienu iepriekšējā finansējuma daļu 80 % apmērā no dotācijas nolīguma I.3.2. punktā noteiktās dotācijas maksimālās summas izmaksā piecpadsmit dienu laikā pēc dotācijas nolīguma parakstīšanas.

15. pants

Noteikumu pārskatīšana

Līdz 2005. gada 30. septembrim Eiropas Parlamenta ģenerālsekretārs Prezidijam iesniedz ziņojumu par šo noteikumu piemērošanu. Ziņojumā vajadzības gadījumā norāda grozījumu priekšlikumus, kas jāveic šajos noteikumos un Eiropas līmeņa politisko partiju finansēšanas sistēmā, kas noteikta Regulā (EK) Nr. 2004/2003.

16. pants

Stāšanās spēkā

Šie noteikumi stājas spēkā nākamajā dienā pēc to publicēšanas Eiropas Savienības Oficiālajā Vēstnesī.

---

(1)  OV L 297, 15.11.2003., 1. lpp.

(2)  OV L 248, 16.9.2002., 1. lpp.

(3)  OV L 357, 31.12.2002., 1. lpp.

(4)  OV L 336, 30.12.2000., 75. lpp.

---

I PIELIKUMS

Image

Image

Image

Image

Image

Image

---

II PIELIKUMS

Image

Image

Image

Image

Image

Image

Image

Image

Image

Image

Image

Image

Image

---

Komisija

| 12.6.2004 | LV | Eiropas Savienības Oficiālais Vēstnesis | C 155/26 |
| --- | --- | --- | --- |

12.6.2004

LV

Eiropas Savienības Oficiālais Vēstnesis

C 155/26

---

Eiro maiņas kurss (1)

2004. gada 11. jūnijs

(2004/C 155/02)

1 eiro=

| | Valūta | Maiņas kurss |
| --- | --- | --- |
| USD | ASV dolārs | 1,2006 |
| JPY | Japānas jēna | 132,19 |
| DKK | Dānijas krona | 7,4336 |
| GBP | Lielbritānijas mārciņa | 0,65935 |
| SEK | Zviedrijas krona | 9,1589 |
| CHF | Šveices franks | 1,5120 |
| ISK | Islandes krona | 86,96 |
| NOK | Norvēģijas krona | 8,2925 |
| BGN | Bulgārijas leva | 1,9559 |
| CYP | Kipras mārciņa | 0,58260 |
| CZK | Čehijas krona | 31,407 |
| EEK | Igaunijas krona | 15,6466 |
| HUF | Ungārijas forints | 253,60 |
| LTL | Lietuvas lits | 3,4527 |
| LVL | Latvijas lats | 0,6525 |
| MTL | Maltas lira | 0,4244 |
| PLN | Polijas zlots | 4,5838 |
| ROL | Rumānijas leja | 40 767 |
| SIT | Slovēnijas tolērs | 239,1500 |
| SKK | Slovakijas krona | 39,910 |
| TRL | Turcijas lira | 1 786 800 |
| AUD | Austrālijas dolārs | 1,7334 |
| CAD | Kanādas dolārs | 1,6428 |
| HKD | Hongkongas dolārs | 9,3575 |
| NZD | Jaunzēlandes dolārs | 1,9084 |
| SGD | Singapūras dolārs | 2,0602 |
| KRW | Dienvidkorejas vons | 1 397,44 |
| ZAR | Dienvidāfrikas rands | 7,8339 |

Valūta

Maiņas kurss

USD

ASV dolārs

1,2006

JPY

Japānas jēna

132,19

DKK

Dānijas krona

7,4336

GBP

Lielbritānijas mārciņa

0,65935

SEK

Zviedrijas krona

9,1589

CHF

Šveices franks

1,5120

ISK

Islandes krona

86,96

NOK

Norvēģijas krona

8,2925

BGN

Bulgārijas leva

1,9559

CYP

Kipras mārciņa

0,58260

CZK

Čehijas krona

31,407

EEK

Igaunijas krona

15,6466

HUF

Ungārijas forints

253,60

LTL

Lietuvas lits

3,4527

LVL

Latvijas lats

0,6525

MTL

Maltas lira

0,4244

PLN

Polijas zlots

4,5838

ROL

Rumānijas leja

40 767

SIT

Slovēnijas tolērs

239,1500

SKK

Slovakijas krona

39,910

TRL

Turcijas lira

1 786 800

AUD

Austrālijas dolārs

1,7334

CAD

Kanādas dolārs

1,6428

HKD

Hongkongas dolārs

9,3575

NZD

Jaunzēlandes dolārs

1,9084

SGD

Singapūras dolārs

2,0602

KRW

Dienvidkorejas vons

1 397,44

ZAR

Dienvidāfrikas rands

7,8339

---

(1)

Datu avots: atsauces maiņas kursu publicējusi ECB.

---

| 12.6.2004 | LV | Eiropas Savienības Oficiālais Vēstnesis | C 155/27 |
| --- | --- | --- | --- |

12.6.2004

LV

Eiropas Savienības Oficiālais Vēstnesis

C 155/27

---

Iepriekšējs paziņojums par koncentrāciju

(Lieta Nr. COMP/M.3480 - 3i/KEOLIS)

Lieta, kas pretendē uz vienkāršotu procedūru

(2004/C 155/03)

(Dokuments attiecas uz EEZ)

| 1. | 2004. gada 1. jūnijā Komisija saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 4. pantu (1), kuras rezultātā uzņēmums 3i Group plc (“3i”, Francija) iegūst Padomes regulas 3. panta 1. punkta b) apakšpunkta izpratnē pilnīgu kontroli pār uzņēmumu Keolis (“Keolis”, Francija), ko kontrolē SNCF Participations (“SNCF-P”), iegādājoties akcijas. |
| --- | --- |

1.

2004. gada 1. jūnijā Komisija saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 4. pantu (1), kuras rezultātā uzņēmums 3i Group plc (“3i”, Francija) iegūst Padomes regulas 3. panta 1. punkta b) apakšpunkta izpratnē pilnīgu kontroli pār uzņēmumu Keolis (“Keolis”, Francija), ko kontrolē SNCF Participations (“SNCF-P”), iegādājoties akcijas.

| 2. | Attiecīgie uzņēmumi veic šādu uzņēmējdarbību:






  — | uzņēmums 3i: starptautisks finanšu ieguldītājs |
| --- | --- | --- |

2.

Attiecīgie uzņēmumi veic šādu uzņēmējdarbību:

—

uzņēmums 3i: starptautisks finanšu ieguldītājs

| — | uzņēmums Keolis: sabiedriskā transporta pakalpojumu sniedzējs gala lietotājiem Eiropā (autobusu, tramvaju un metro pakalpojumi) |
| --- | --- |

—

uzņēmums Keolis: sabiedriskā transporta pakalpojumu sniedzējs gala lietotājiem Eiropā (autobusu, tramvaju un metro pakalpojumi)

| 3. | Iepriekšēja pārbaudē Komisija konstatē, ka Regulas (EK) Nr. 139/2004 darbības joma attiecas uz paziņoto koncentrāciju. Tomēr galīgais lēmums šajā jautājumā netiek pieņemts. Ievērojot Komisijas paziņojumu par vienkāršotu procedūru noteiktu koncentrācijas procesu izskatīšanai saskaņā ar Padomes Regulu (EEK) Nr. 4064/89 (2) jānorāda, ka šī lieta ir nododama izskatīšanai atbilstoši paziņojumā paredzētajai procedūrai. |
| --- | --- |

3.

Iepriekšēja pārbaudē Komisija konstatē, ka Regulas (EK) Nr. 139/2004 darbības joma attiecas uz paziņoto koncentrāciju. Tomēr galīgais lēmums šajā jautājumā netiek pieņemts. Ievērojot Komisijas paziņojumu par vienkāršotu procedūru noteiktu koncentrācijas procesu izskatīšanai saskaņā ar Padomes Regulu (EEK) Nr. 4064/89 (2) jānorāda, ka šī lieta ir nododama izskatīšanai atbilstoši paziņojumā paredzētajai procedūrai.

| 4. | Komisija uzaicina ieinteresētās puses iesniegt tai savus iespējamos novērojumus par ierosināto darbību.
  Novērojumiem jānonāk Komisijā ne vēlāk kā 10 dienas pēc šīs publikācijas datuma. Novērojumus Komisijai var nosūtīt pa faksu (faksa numurs (32-2) 296 43 01 vai 296 72 44) vai pa pastu ar atsauces numuru COMP/M.3480 - 3i/KEOLIS uz šādu adresi:





  European Commission |
| --- | --- |
| Directorate-General for Competition, |
| Merger Registry |
| J-70 |
| B-1049 Bruxelles/Brussel |

4.

Komisija uzaicina ieinteresētās puses iesniegt tai savus iespējamos novērojumus par ierosināto darbību.

Novērojumiem jānonāk Komisijā ne vēlāk kā 10 dienas pēc šīs publikācijas datuma. Novērojumus Komisijai var nosūtīt pa faksu (faksa numurs (32-2) 296 43 01 vai 296 72 44) vai pa pastu ar atsauces numuru COMP/M.3480 - 3i/KEOLIS uz šādu adresi:

European Commission

Directorate-General for Competition,

Merger Registry

J-70

B-1049 Bruxelles/Brussel

---

(1)  OV L 24, 29.1.2004., 1. lpp.

(2)  OV L 217, 29.7.2000., 32. lpp. Padomes Regula (EEK) Nr. 4064/89 ir aizstāta ar Padomes Regulu (EK) Nr. 139/2004.

---

| 12.6.2004 | LV | Eiropas Savienības Oficiālais Vēstnesis | C 155/28 |
| --- | --- | --- | --- |

12.6.2004

LV

Eiropas Savienības Oficiālais Vēstnesis

C 155/28

---

Iepriekšējs paziņojums par koncentrāciju

(Lieta Nr. COMP/M.3454 - KKR/Dynamit Nobel)

(2004/C 155/04)

(Dokuments attiecas uz EEZ)

| 1. | 2004. gada 4. jūnijā Komisija saņēma paziņojumu par ierosinātu koncentrāciju, ievērojot Padomes Regulas (EKK) Nr. 4064/89 4. pantu (1), kurā jaunākie grozījumi izdarīti ar Regulu (EK) Nr. 1310/97 (2), kuras rezultātā uzņēmums Knight Lux 1 S.a.r.L (Luksemburga), ko kontrolē grupa Rockwood Specialties Group Inc. (ASV), kas, savukārt, pieder uzņēmumam Kohlberg Kravis Roberts & Co. L.P. (“KKR”, ASV), iegūst Padomes regulas 3. panta 1. punkta b) apakšpunkta izpratnē pilnīgu kontroli pār uzņēmumu Dynamit Nobel AG (“DN”, Vācija), iegādājoties akcijas. |
| --- | --- |

1.

2004. gada 4. jūnijā Komisija saņēma paziņojumu par ierosinātu koncentrāciju, ievērojot Padomes Regulas (EKK) Nr. 4064/89 4. pantu (1), kurā jaunākie grozījumi izdarīti ar Regulu (EK) Nr. 1310/97 (2), kuras rezultātā uzņēmums Knight Lux 1 S.a.r.L (Luksemburga), ko kontrolē grupa Rockwood Specialties Group Inc. (ASV), kas, savukārt, pieder uzņēmumam Kohlberg Kravis Roberts & Co. L.P. (“KKR”, ASV), iegūst Padomes regulas 3. panta 1. punkta b) apakšpunkta izpratnē pilnīgu kontroli pār uzņēmumu Dynamit Nobel AG (“DN”, Vācija), iegādājoties akcijas.

| 2. | Attiecīgie uzņēmumi veic šādu uzņēmējdarbību:






  — | uzņēmums KKR: privātā kapitāla ieguldījumi; |
| --- | --- | --- |

2.

Attiecīgie uzņēmumi veic šādu uzņēmējdarbību:

—

uzņēmums KKR: privātā kapitāla ieguldījumi;

| — | uzņēmums DN: specifiskās ķimikālijas, vielu inženierija. |
| --- | --- |

—

uzņēmums DN: specifiskās ķimikālijas, vielu inženierija.

| 3. | Iepriekšēja pārbaudē Komisija konstatē, ka Regulas (EKK) Nr. 4064/89 darbības joma attiecas uz paziņoto koncentrāciju. Tomēr galīgais lēmums šajā jautājumā netiek pieņemts. |
| --- | --- |

3.

Iepriekšēja pārbaudē Komisija konstatē, ka Regulas (EKK) Nr. 4064/89 darbības joma attiecas uz paziņoto koncentrāciju. Tomēr galīgais lēmums šajā jautājumā netiek pieņemts.

| 4. | Komisija uzaicina ieinteresētās puses iesniegt tai savus iespējamos novērojumus par ierosināto darbību.
  Novērojumiem jānonāk Komisijā ne vēlāk kā 10 dienas pēc šīs publikācijas datuma. Novērojumus Komisijai var nosūtīt pa faksu (faksa numurs (32-2) 296 43 01 vai 296 72 44) vai pa pastu ar atsauces numuru COMP/M.3454 - KKR/Dynamit Nobel uz šādu adresi:





  European Commission |
| --- | --- |
| Directorate-General for Competition, |
| Merger Registry |
| J-70 |
| B-1049 Bruxelles/Brussel |

4.

Komisija uzaicina ieinteresētās puses iesniegt tai savus iespējamos novērojumus par ierosināto darbību.

Novērojumiem jānonāk Komisijā ne vēlāk kā 10 dienas pēc šīs publikācijas datuma. Novērojumus Komisijai var nosūtīt pa faksu (faksa numurs (32-2) 296 43 01 vai 296 72 44) vai pa pastu ar atsauces numuru COMP/M.3454 - KKR/Dynamit Nobel uz šādu adresi:

European Commission

Directorate-General for Competition,

Merger Registry

J-70

B-1049 Bruxelles/Brussel

---

(1)  OV L 395, 30.12.1989., 1. lpp.; labojums: OV L 257, 21.9.1990., 13. lpp.

(2)  OV L 180, 9. 7. 1997., 1. lpp.; labojums: OV L 40, 13.2.1998., 17. lpp.

---

| 12.6.2004 | LV | Eiropas Savienības Oficiālais Vēstnesis | C 155/29 |
| --- | --- | --- | --- |

12.6.2004

LV

Eiropas Savienības Oficiālais Vēstnesis

C 155/29

---

Iepriekšējs paziņojums par koncentrāciju

(Lieta Nr. COMP/M.3414 - Apax/CapMan/Solid)

[Lieta, kas pretendē uz vienkāršotu procedūru]

(2004/C 155/05)

(Dokuments attiecas uz EEZ)

| 1. | 2004. gada 2. jūnijā Komisija saņēma paziņojumu par ierosinātu koncentrāciju, ievērojot Padomes Regulas (EKK) Nr. 4064/89 4. pantu (1), kurā jaunākie grozījumi izdarīti ar Regulu (EK) Nr. 1310/97 (2), kuras rezultātā uzņēmums Apax Europe IV (“Apax”, Apvienotā Karaliste), ko kontrolē Hirzell Trust, un CapMan Funds (“CapMan”, Somija), ko kontrolē CapMan Plc, iegūst Padomes regulas 3. panta 1. punkta b) apakšpunkta izpratnē kopīgu kontroli pār uzņēmumu Solid Oy (“Solid”, Somija), izlaižot akcijas. |
| --- | --- |

1.

2004. gada 2. jūnijā Komisija saņēma paziņojumu par ierosinātu koncentrāciju, ievērojot Padomes Regulas (EKK) Nr. 4064/89 4. pantu (1), kurā jaunākie grozījumi izdarīti ar Regulu (EK) Nr. 1310/97 (2), kuras rezultātā uzņēmums Apax Europe IV (“Apax”, Apvienotā Karaliste), ko kontrolē Hirzell Trust, un CapMan Funds (“CapMan”, Somija), ko kontrolē CapMan Plc, iegūst Padomes regulas 3. panta 1. punkta b) apakšpunkta izpratnē kopīgu kontroli pār uzņēmumu Solid Oy (“Solid”, Somija), izlaižot akcijas.

| 2. | Attiecīgie uzņēmumi veic šādu uzņēmējdarbību:






  — | uzņēmums Apax: Paneiropas ieguldījumu fonds, |
| --- | --- | --- |

2.

Attiecīgie uzņēmumi veic šādu uzņēmējdarbību:

—

uzņēmums Apax: Paneiropas ieguldījumu fonds,

| — | uzņēmums CapMan: privātā kapitāla fondu vadīšana un konsultāciju pakalpojumi, |
| --- | --- |

—

uzņēmums CapMan: privātā kapitāla fondu vadīšana un konsultāciju pakalpojumi,

| — | uzņēmums Solid: datu bāze un dalīto datu sinhronizācijas risinājumi oriģinālo iekārtu ražotājiem (OEM). |
| --- | --- |

—

uzņēmums Solid: datu bāze un dalīto datu sinhronizācijas risinājumi oriģinālo iekārtu ražotājiem (OEM).

| 3. | Iepriekšēja pārbaudē Komisija konstatē, ka Regulas (EKK) Nr. 4064/89 darbības joma attiecas uz paziņoto koncentrāciju. Tomēr galīgais lēmums šajā jautājumā netiek pieņemts. Ievērojot Komisijas paziņojumu par vienkāršotu procedūru noteiktu koncentrācijas procesu izskatīšanai saskaņā ar Padomes Regulu (EEK) Nr. 4064/89 (3) jānorāda, ka šī lieta ir nododama izskatīšanai atbilstoši paziņojumā paredzētajai procedūrai. |
| --- | --- |

3.

Iepriekšēja pārbaudē Komisija konstatē, ka Regulas (EKK) Nr. 4064/89 darbības joma attiecas uz paziņoto koncentrāciju. Tomēr galīgais lēmums šajā jautājumā netiek pieņemts. Ievērojot Komisijas paziņojumu par vienkāršotu procedūru noteiktu koncentrācijas procesu izskatīšanai saskaņā ar Padomes Regulu (EEK) Nr. 4064/89 (3) jānorāda, ka šī lieta ir nododama izskatīšanai atbilstoši paziņojumā paredzētajai procedūrai.

| 4. | Komisija uzaicina ieinteresētās puses iesniegt tai savus iespējamos novērojumus par ierosināto darbību.
  Novērojumiem jānonāk Komisijā ne vēlāk kā 10 dienas pēc šīs publikācijas datuma. Novērojumus Komisijai var nosūtīt pa faksu (faksa numurs (32-2) 296 43 01 vai 296 72 44) vai pa pastu ar atsauces numuru COMP/M.3414 - Apax/CapMan/Solid uz šādu adresi:





  European Commission |
| --- | --- |
| Directorate-General for Competition, |
| Merger Registry |
| J-70 |
| B-1049 Bruxelles/Brussel |

4.

Komisija uzaicina ieinteresētās puses iesniegt tai savus iespējamos novērojumus par ierosināto darbību.

Novērojumiem jānonāk Komisijā ne vēlāk kā 10 dienas pēc šīs publikācijas datuma. Novērojumus Komisijai var nosūtīt pa faksu (faksa numurs (32-2) 296 43 01 vai 296 72 44) vai pa pastu ar atsauces numuru COMP/M.3414 - Apax/CapMan/Solid uz šādu adresi:

European Commission

Directorate-General for Competition,

Merger Registry

J-70

B-1049 Bruxelles/Brussel

---

(1)  OV L 395, 30.12.1989., 1. lpp.; labojums: OV L 257, 21.9.1990., 13. lpp.

(2)  OV L 180, 9. 7. 1997., 1. lpp.; labojums: OV L 40, 13.2.1998., 17. lpp.

(3)  OV L 217, 29.7.2000., 32. lpp.

---